Kidibot European War

Crocobeții cei malefici au realizat că cea mai ușoară modalitate să ne cucerească este să ne dezbine. De aceea au lansat o grămadă de stiri false despre Uniunea Europeană. iar foarte mulți oameni au început să le creadă (vezi Brexit).

Uniunea Europeană este unul dintre lucrurile cele mai bune care s-au întâmplat continentului nostru. Nu toate lucrurile sunt roz, mai sunt o gramadă de lucruri de îmbunătățit, dar lucrând împreună avem mult mai multe avantaje decât separat.

Crocobeții știu aceste lucruri, de aceea continuă masiv operațiunile de dezinformare.

Comandamentul Kidibot a decis așadar să se implice în acest lucru, ajutând copiii din România și toată Europa să înțeleagă cât mai multe lucruri despre Uniunea Europeană, cu bune și rele.

Am denumit-o Operațiunea ”Kidibot European War” și începe de azi, 15 august 2019.

Kidiboții care trec prin micro-cursurile din secțiunea Uniunea Europeană primesc insigne și diplome. Click aici să începi!

Astfel, luptăm cu dezinformarea Crocobeților și ne asigurăm o lume mult mai bună pentru noi și părinții noștri.

Deasemenea, Kidiboții sunt încurajați să facă fapte bune, să fie STÂLPI AI COMUNITĂȚII, iar pentru asta vor primi insigne suplimentare, mega-puncte bonus si la 5/10/… fapte bune făcute, vor primi Certificate de Erou Local/Stâlp al Comunității. Detalii aici.

Trebuie să ne implicăm în viața civică, trebuie să avem spirit critic, să nu cădem pradă informațiilor false, să gândim cu propriul creier. Dacă nu o vom face, Crocobeții vor avea câștig de cauză.

Soarta Uniunii Europene și a sutelor de milioane de cetățeni este în joc. Ne bazăm pe tine! Mult succes!